Via Domitia

Via Domitia var den første romervei som ble anlagt i Gallia. Den knyttet Italia til Hispania gjennom Gallia Narbonensis, i dag det sørlige Frankrike. Historie Det var en gammel vei som romerne regulerte og gav ny belegg; så gammel var den opprinnelige at den ble tilskrevet sagnhelten Herakles. Hannibal fulgte den på sin vei fra Hispania til Italia. Veien ble bygd i 118 f.Kr. av prokonsul Gnæus Domitius Ahenobarbus, som den ble oppkalt etter. Den ble bygd på samme tid som den første romerske koloni i Gallia, Colonia Narbo Martius (Narbonne) ble grunnlagt. Via Domitia forbandt Italia med Hispania. Den krysset Alpene det gunstigste sted, Col de Montgenèvre (1850 m), og gikk gennem Durancedalen, krysset Rhônen ved Beaucaire, gikk gjennom Nîmes (Nemausus) og fulgte deretter kystsletten langs Lyonbukten. Ved Narbonne møtte den Via Aquitania (som førte til Atlanterhavet gjennom Toulouse og Bordeaux). Narbonne var således et strategisk viktig sted og utgangspunkt for den romerske ekspansjon i vest. Den gang hadde byen også en havn som var lett tilgjengelig og solid forsvart. Mellom byere som Via Domitia knyttet sammen var der en rekke mansioer, som lå i en avstand fra hverandre som svarte til en dagsreise med en lastet vogn. Her kunne man få overnatting, forsyninger og friske hester, hvis man reiste i rikets tjeneste. Via Domitia ble i senantikken inntegnet på Tabula Peutingeriana. Rute Via Domitia løp gjennom eller tett på følgende byer: Briançon (Brigantio) Chorges (Caturigomagus) Gap (Vapincum) Le Monetier Allemont (Alabons) Embrun (Eburodunum) Sisteron (Segustero) Lurs (Alaunium) Céreste (Catuiacia) Apt (Apta Julia) Notre Dame des Lumières (Ad Fines) Cavaillon (Cabellio) Saint-Rémy-de-Provence (Glanum) Saint-Gabriel (Ernaginum) Beaucaire (Ugernum) Nîmes (Nemausus) Ambrussum Lunel-Vieil Castelnau-le-Lez (Sextantio) Montpellier ruten kendes ikke Montbazin (Forum Domitii) Mèze Pinet Saint-Thibéry (Cessero) og den romerske bro ved Saint-Thibéry Béziers (Baeterris) Narbonne (Narbo Martius) I Narbonne er en del av veien avdekket i byens sentrum. Via Domitia krysset Atax (Aude) på en bro med syv buer ved Pont des Marchands. Fitou (Ad Viscensimum) Salses (Ad Salsulae) Perpignan Ruscino Ved Ruscino deler veien seg i to, landveien og kystveien, som møtes igjen ved La Junquera. Kystveien Elne (Illiberis) Saint-Cyprien Argelès-sur-Mer Collioure Port-Vendres (Portus Veneris) Banyuls-sur-Mer Landveien Montescot Le Boulou Les Cluses (Clausurae) Le Perthus (Col de Panissars), ved Pompei Tropaea Møtes igjen ved: La Junquera (Deciana) Her begynner Via Augusta. Romerske broer Der er rester av flere romerske broer langs Via Domitia som for eksempel den romerske bro ved Saint-Thibéry, Pont Ambroix ved Ambrussum, Pont Julien og Pont Serme. Referanser Litteratur Raymond Chevalier: Les Voies Romaines, Picard, Paris, 1997. ISBN 2-7084-0526-8 Pierre A. Clement and Alain Peyre: La Voie Domitienne: De la Via Domitia aux routes de l'an 2000, Presses du Languedoc/Max Chaleil Editeur, 1992. ISBN 2-85998-097-0 Pierre A. Clement: La Via Domitia: Des Pyrénées aux Alpes, Editions Ouest-France, Rennes, 2005. ISBN 2-7373-3508-6 Eksterne lenker (en) Via Domitia – kategori av bilder, video eller lyd på Commons "Suivez la Via Domitia" DVD 60 mins. Engelsk - fransk - tysk Via Domitia Arkivert 5. oktober 2020 hos Wayback Machine. Luberon News - Via Domitia (fransk) Traces of the Via Domitia Ambrussum St Thibery - Via Domitia